สวัสดีค่ะคือปกติเป็นคนที่ปจดขาดค่ะ ปจดครั้งมาวันที่ 23 กันยายนหลังจากนั้นก็ไม่มา มีอะไรกับเเฟนครั้งเเรกเมื่อวันที่ 30 ตุลาคมค่ะ กินยาคุมฉุกเฉินไป หลังจากนั้นก็เริ่มกินยาคุมเเบบเเผง ผ่านไป2อาทิตย์หลังจากมีอะไรกันก็ตรวจครรภ์ ขึ้นขีดเดียว ตรวจอีกทีวันที่30ก็ขึ้นขีดเดียว เเต่ก่อนวันที่27 มีเลือดออกมาค่ะ คล้ายประจำเดือน ออกมา4 วัน วันที่ 27 28 29 ออกมาเยอะอยู่ค่ะ อยากทราบว่าเป็นเลือดประจำเดือนรึป่าวคะ
สวัสดีค่ะ การที่มีเลือดออกผิดปกติขณะการใช้ยาคุมแบบแผงอยู่นั้น อาจจะเกี่ยวกับยาคุมแบบแผงเอง คือเป็นผลข้างเคียงจากยา ซึ่งมักเป็นแค่กระปริดกระปรอยออกมาไม่เกิน 1 สัปดาห์ หรือเป็นเลือดจากสาเหตุอื่นๆเช่น ผลข้างเคียงจากการใช้ยาคุมฉุกเฉิน แต่ไม่ควรเป็นต่อเนื่องเกิน 1 เดือนหลังจากใช้ยา เป็นภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก การมีอวัยวะภายในอุ้งเชิงกรานอักเสบเรื้อรัง เป็นต้นควรไปพบแพทย์เพื่อตรวจเพิ่มเติม เพราะการมีเลือดออกระหว่างการกินยาคุมแบบมากผิดปกตินั้นควรได้รับสาเหตุที่แน่ชัดร่วมด้วย เบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง